TEISĖS AKTŲ AR JŲ PROJEKTŲ ANTIKORUPCINIS VERTINIMAS

Lietuvos Respublikos korupcijos prevencijos įstatymo 8 straipsnio 1 dalyje nustatytais atvejais atliekamas teisės aktų ar jų projektų antikorupcinis vertinimas.

Teisės aktų ar jų projektų antikorupcinį vertinimą atlieka Ginčų komisijos prie SADM patikėtinis vadovaudamasis Teisės aktų projektų antikorupcinio vertinimo taisyklėmis, patvirtintomis Lietuvos Respublikos Vyriausybės 2014 m. kovo 12 d. nutarimu Nr. 243 „Dėl teisės aktų projektų antikorupcinio vertinimo taisyklių patvirtinimo“. Antikorupciniam vertinimui pateikiami parengti teisės aktų projektai, jeigu rengiamame teisės akte numatoma reguliuoti visuomeninius santykius ir/ar jeigu teisės akto projekto rengėjo nuomone, rengiamu teisės aktu numatomas teisinis reguliavimas gali paveikti korupcijos mastą.